b'\n_START_ARTICLE_\nBorovsk\n_START_PARAGRAPH_\nBorovsk (russisk: \xd0\x91\xd0\xbe\xd1\x80\xd0\xbe\xd0\xb2\xd1\x81\xd0\xba), er en by i Kaluga oblast i Russland. Den ligger ved elva Protva, rundt 80\xc2\xa0km nord for Kaluga og 100\xc2\xa0km s\xc3\xb8rvest for Moskva. Innbyggertall: 11\xc2\xa0747 (est. 2006), 11\xc2\xa0917 (folketelling 2002)._NEWLINE_Borovsk ble f\xc3\xb8rste gang nevnt p\xc3\xa5 1200-tallet, som en del av Fyrsted\xc3\xb8mmet Rjazan. P\xc3\xa5 1300-tallet var den eid av Vladimir av Serpukhov, men havnet under Storfyrsted\xc3\xb8mmet Moskva da hans barnebarn Maria av Borovsk giftet seg med Vasilij II. _NEWLINE_I 1444 ble det kjente Pafnutievklosteret grunnlagt n\xc3\xa6r Borovsk. Klosterets sterke murer, t\xc3\xa5rn, og massive katedral har overlevd siden Boris Godunovs styre. To ber\xc3\xb8mte gammeltroende, erkeprest Avvakum Petrovitsj og bojarynja Feodosija Morozova, ble begravet ved dette klosteret i andre halvdel av 1600-tallet. _NEWLINE_Blant Borovsks fortidsminner er den eldste trekirken i regionen, og et museum til Konstantin Tsiolkovskij, som bodde og arbeidet her som l\xc3\xa6rer fra 1880\xe2\x80\x931891. Borovsk er nylig blitt kjent for malte fasader p\xc3\xa5 sine sentrumsbygninger, et resultat av et arbeid fra en lokal maler.'